U 
tenir et ueoir. Et por ce s’umiliat il tant qu’il nostre humaine 
forme prinst que la dampnation v Adanz nos auoit mis por 
Fol. 152 v. l’obedience qu’il enbrisat coue-[152 v.]-noit destruire et com¬ 
parer par angoisse de mort. Mais quant li piuz peres del ciel uit 
quesigrant dampnation ne poroit destruire nus hom mortez, 
il enuoiat son chier fil en terre enz en la uirgine Marie prendre 
nostre char por cele mortel dampnation destruire. Il destruisit 
la glotenie Adan, car il ieunat xl iors es desers por cel sol 
mors qu’Adans fist en la punie. Il uenkit l’orguelh Adan par 
humilité. 11 soffrit a derrains quant il ot jeune la saine xi ne et 
il fu recinez ensemble ses desciples, que Judas, qui astoit des 
xii apostles, le uendi az félons juyers por xxx pièces d’argent. 
Et quant il Pot uendu et il Fot trahi, si soi repenti, mais ne 
proiat mie merci, ietat ius ses d[eniers] et si dist : Je ai pechiet, 
car i’ai trahit le iuste sanc. Et il soi desperat, car il ne fu mie 
dignes de urai repentement. Car il auoit toz iors esteit leres et 
amasseres des biensfais c’om doneuet as poures. Car ce sachies : 
qui tote sa uie n’at fait se mal non, cant ce uient a la mort, 
il n'es[t] dignes de urai repentement. Ausi ne fu li traîtres 
Judas qui par desperation soi pendit, car il ot deliureit Nostre 
Sfeignor] Jhesu Crist as félons qui remmenèrent deuant Pilate 
et sel commenchierent a encuser et dire qu’il soi clameue 1 roi. 
Pylate l’arainat en maintes maniérés et com il ne poist en 
lui nul mal trouer sel uolt laisier aler. Et cil commenchierent 
a crier : Se tu lai cestui aller, César ne t’en sarat nul greit. 
Cil il astoit rois et quant Pylates oï del roi parler, s’ot grant 
paor : Que ferai dont de cest home que uos auez ci amenet? 
Il commencierent a crier a grande uois : Crucefiez le, cruee- 
fiez le. Queil mal a ilh fait, dist Py[latjes, c’om le crucetieroit? 
Et cil commenc[ierent] miez et niiez a crier c’om le crucefiast. 
Cant Py[lates] uit qu’il nel poroit deliurer, il le deliurat as 
jujers et si dist : Prendes le, dist il, et sel crucefiez solonc uostre 
loi. Il le prisent et sel commencierent a gaber, se li courirent 
les ves et se li doneuent grans colees ens en la face et el col 
1 Après clameue, le texte porte deu biffé. 
